EkBass/fiwiki-20250220-pages-articles huggingface dataset:
Aschaffenburg

Aschaffenburg (paikallisessa murteessa Aschebersch) on teollisuuskaupunki Mainjoen varrella Baijerin osavaltiossa Saksassa. Kaupunki sijaitsee noin 35 kilometriä Frankfurtista kaakkoon. Kaupungin pinta-ala on 62,47 neliökilometriä. Vuoden 2020 lopussa kaupungissa asui 70 858 asukasta. Aschaffenburg ei kuulu sitä ympäröivään Aschaffenburgin piirikuntaan, mutta on sen hallinnollinen keskus. Kaupunki on Reinin–Mainin laivaliikenteen päätekohta ja siellä sijaitsee 1600-luvulla rakennettu Johannisburgin linna. Linnan läheisyydessä on Baijerin kuningas Ludvig I:n vuosina 1840-48 rakennuttama Pompejanum, joka on jäljitelmä antiikin Rooman aikaisesta pompeijilaistalosta. Ludvig I:n aikoihin Aschaffenburg sai lempinimen "Baijerin Nizza". == Ystävyyskaupungit == * Perth, Yhdistynyt kuningaskunta (1956) * Saint-Germain-en-Laye, Ranska (1975) * Miskolc, Unkari (1996) Lähde: == Kuuluisia kaupunkilaisia == * Felix Magath (s. 1953), jalkapallovalmentaja == Lähteet == == Aiheesta muualla == * Kaupungin virallinen sivu Luokka:Baijerin kunnat Luokka:Saksan kaupungit Luokka:Unterfranken
Pin Ups

Pin Ups on vuonna 1973 julkaistu David Bowien albumi, jonka kaikki kappaleet ovat lainakappaleita. Kappaleiden alkuperäisiä esittäjiä ovat muun muassa The Who, The Yardbirds, Pink Floyd ja The Kinks. Bowie itse kertoo albumin takakannessa kappaleiden olevan hänen omia nuoruuden suosikkejaan vuosilta 1964–1967. Kannessa Bowien kanssa on 1960-luvun supermalli Twiggy. Pin Ups on viimeinen albumi, jolla Bowien taustayhtyeenä toimii The Spiders from Mars. Albumi oli Ison-Britannian listalla 21 viikkoa, parhaimmillaan sijoitus oli ensimmäinen. Vuonna 1983 se nousi uudelleen listalle, tällä kertaa viideksitoista viikoksi ja paras sijoitus oli 57. Heinäkuussa 1990 se saavutti jälleen listasijoituksen yhden viikon ajaksi ollen listan sijalla 52. Alun perin The Merseys -yhtyeen esittämä "Sorrow" julkaistiin singlenä ja kappale oli korkeimmillaan brittilistan sijalla 3. Singlen b-puolena oli "Amsterdam"Single Sorrow/Amsterdam RCA Victor ‎– RCA 2424 1973Sorrow -singlen listasijoitus Britanniassa, everyhit.com == Kappaleet == A-puoli # # # # # # B-puoli # * # # # # # ===Bonuskappaleet vuoden 1990 CD-painoksessa (Rykodisc/EMI)=== # * # ==Singlet== * Sorrow (julkaistu lokakuussa 1973) UK #3, GER #39 == Kokoonpano == *David Bowie - laulu, kitara, saksofoni *Mick Ronson - kitara, piano, laulu *Trevor Bolder - bassokitara *Aynsley Dunbar - rummut *Mike Garson - piano *Ken Fordham - saksofoni *G.A. MacCormack - taustalaulu ==Arvostelut== *Allmusic: () linkki *Blender: () linkki *Kevchino.com: (7/10) linkki *Pitchfork: 5,9/10 ==Lähteet== Luokka:Vuoden 1973 albumit Luokka:David Bowien albumit
Liisi

Liisi on suomalainen naisen etunimi, Liisa-nimen muunnelma. Molemmat nimet ovat lyhentymiä Elisabetista (Eliseba, hepr. ”Jumala on valani” tai ”Jumala antaa avun”). Suomalaisessa almanakassa nimi Liisi on ollut vuodesta 1973, ja nimipäivä on 19. marraskuuta. Vuoden 2019 loppuun mennessä nimi Liisi on annettu 2 267 henkilölle. == Tunnettuja Liisejä == *Liisi Beckmann, taiteilija ja muotoilija *Liisi Hallas, tanssitaiteilija *Liisi Hietanen, lasten- ja nuortenkirjailija *Liisi Huhtala, kirjallisuustieteen professori *Liisi Jauho, yritysjohtaja *Liisi Jokiranta, teologi, lehtori, kirjailija ja Suomen Raamattuopiston ent. rehtori *Liisi Karttunen, historiantutkija ja diplomaatti *Liisi Kivioja, pankinjohtaja ja Suomalaisen puolueen kansanedustaja *Liisi Oterma, tähtitieteilijä *Liisi Suomalainen, kirjailija, laulaja ja näyttelijä *Liisi Tandefelt, näyttelijä ja teatteripuvustaja *Liisi Järveläinen, palkittu valokuvaaja == Kuvitteellisia Liisejä == *Liisi, joululaulussa Kello löi jo viisi: "..lapset herätkää, Juhani ja Liisi, muuten matka jää..." ==Lähteet== Luokka:Etunimet
Yamaha Vmax

Yamaha Vmax on V4-moottorinen tehokas custom-moottoripyörä. Sitä on valmistettu vuodesta 1985 alkaen, ja vuonna 2009 siitä tuli markkinoille uusi malli. Alkuperäisen mallin tarkka tyyppimerkintä on Yamaha VMX1200. Vmaxia valmistaa japanilainen Yamaha Corporation. Vmax oli nopein ns. varttimailin (402 m) saavuttanut sarjatuotantomoottoripyörä julkistettaessa. Vmaxin erikoisuus piilee moottorin polttoainejärjestelmään kehitetyssä V-boost- järjestelmässä. Moottorin käyntinopeudella 6 000 1/min jälkeen avautuu butterfly-tyyppinen läppä, jolloin jokainen sylinteri saa lähes kaksinkertaisen polttoaine/ilmaseoksen. Tätä voidaan verrata myös ns. vanhanaikaiseen "turbopotkuun". Myöhemmässä Vmax-mallissa on 1679-kuutioinen, 16-venttiilinen (DOHC), nestejäähdytetty V4-moottori. Voimansiirtona on viisivaihteinen vaihteisto, märkä monilevykytkin ja toisiovetona on kardaani. Polttoaineensyöttönä on 54 mm ruiskurungot. Etujousitus on täysin säädettävä ja takajousi on monovaimennin, joka on myös täysin säädettävä. Runkomateriaalina on alumiini. Mallin värinä on grafiitti. == Tekniset tiedot == Nämä tekniset tiedot ovat vuosimallista 2009. * Huipputeho - 200 hv / 9 000 rpm * Huippuvääntö - 166,8 Nm / 6500 rpm * Puristussuhde - 11,3:1 * Poraus/isku - 90,0/66,0 mm * Iskutilavuus - 1679 cm cm3 * Paino - 310 kg * Akseliväli - 1 700 mm * Istuinkorkeus - 775 mm * Etujarru - kaksi 320 mm levyjarrua, 6-mäntäpuristin * Takajarru - 298 mm levyjarru, 1-mäntäpuristin * Huippunopeus - 220 km/h * Polttoainesäiliö - 15 l == Lähteet == * == Aiheesta muualla == * Vmax
Arkadi Avertšenko

Arkadi Timofejevitš Avertšenko (; 1881 Sevastopol, Krim, Venäjä)1925 Praha, Tšekkoslovakia) oli venäläinen sanomalehtimies ja satiirikko. Hän kirjoitti sekä romaaneja että näytelmiä. Avertšenko julkaisi kirjoituksiaan Satirikon- ja Novyi Satirikon -julkaisuissa, joita hän myös itse toimitti. Sisällissodan jälkeen Avertšenko työskenteli toimittajana eri lehdissä ja muutti 1920 ensin Konstantinopoliin ja sieltä Prahaan. Avertšenko julkaisi 1910 esikoisteoksensa, novellikokoelman Vesjolyje ustritsi. Hän arvostelee neuvostojärjestelmää 1922 julkaisemassaan kokoelmassa Djužina nožei v spinu revoljutsii ('Tusina puukkoja vallankumouksen selkään'), johon Leninkin reagoi. ==Suomennetut teokset== * Iloisia juttuja: venäläistä huumoria; alkutekstin 13. painoksesta suomentanut A. H. Hämeenlinna: Arvi A. Karisto 1912 – suom. K. Halonen. 2. p. Karisto 1933 * Humoreskeja; eri kokoelmista valinnut ja suomentanut Juhani Konkka. WSOY 1953 * Pienoisnäytelmiä; suom. Katriina Andrianov. Helsinki: Näytelmäkulma 1994 (Näytelmät valittu kokoelmista Tšërtova djužina ja Bengalskie ogni) Lisäksi novelleja on julkaistu suomeksi Hyvää yötä, kunnes nukutte -antologioissa ja aikakauslehdissä. ==Lähteet== Luokka:Venäläiset kirjailijat Luokka:Venäläiset toimittajat Luokka:Vuonna 1881 syntyneet Luokka:Vuonna 1925 kuolleet
Yamaha FZ750

Yamaha FZ750 on Yamahan ensimmäinen 20-venttiilinen sarjatuotantomoottoripyörä, sekä valmistajan ensimmäinen nelitahtinen urheilu/kilpamoottoripyörä. Sitä valmistettiin vuodesta 1985 vuoteen 1992 saakka. FZ750:ssä on DOHC 5 -venttiilitekniikka, eli 3 imu- ja 2 pakoventtiiliä per sylinteri. Samaa tekniikkaa käytettiin myös aikanaan Yamahan Formula 1-moottoreissa. Moottori on nelisylinterinen, nelitahtinen, vesijäähdytteinen rivimoottori. Kaasuttimina on neljä kappaletta Mikuni BDS34 - kaasuttimia. Voimansiirtona on kuusi vaihteinen vaihteisto, märkä monilevykytkin, ja toisiovetona ketju. Huippunopeus vakiona 240 km/h (kokokatteella.) 102-hevosvoimainen FZ750 oli markkinoiden tehokkain 750-kuutioinen (takapyörältä mitattuna) vuoteen 1987 saakka. Moottoripyörän erikoisuuksia, 5-venttiilitekniikan lisäksi, olivat mm. moottorin jyrkkä eteenpäin kallistus 45 astetta, kaasuttimien sijoitus pystysuoraan, ilmansuodatinkotelon sijainti rungon etuosassa, "bensatankin" etuosan alla, sekä varsinaisen bensatankin sijainti pystysuorassa ja matalalla sylinteriryhmän takana. Yamaha FZ750:n runko myös oli aikanaan hyvin innovatiivinen ja tulevaisuudelle suuntaa näyttävä, vaikka olikin valmistettu teräksestä (samana vuonna esitellyssä Suzuki GSX-R750:ssä oli alumiinirunko, joka kuitenkin oli hyvin perinteistä mallia.) Yamaha FZ750 on osoittautunut hyvin huolettomaksi (esim. venttiiliensäätöväli on 42 tkm) ja kestäväksi sport/touring-pyöräksi. www.FZ750.net sivuston Owners Registry:ssä on eräskin 190 tkm ajettu. Eddie Lawson voitti Daytona 200 -kilpailun v. 1986 Yamaha FZ750:llä. == Teknisiä tietoja == Nämä tiedot ovat vuosimallista 1986 * Poraus/isku - 68,5/51,6 mm * Huipputeho - 75 kW / 10500 rpm (102 hv) * Huippuvääntö - 78,9 Nm / 8000 rpm * Kuivapaino - 209 kg * Pituus - 2295 mm * Leveys - 755 mm * Korkeus - 1165 mm * Istuinkorkeus - 790 mm * Akseliväli - 1485 mm * Polttoainesäiliö - 22 l * Keskimääräinen kulutus - 5,96 l/100km * Toimintasäde - 360 km * Kiihtyvyys - 0-100m - 4,187 s - 125,43 km/h * Kiihtyvyys - 0-400m - 11,030 s - 170,62 km/h * Hinta uutena - 56 500 mk == Lähteet == * FZ 750
Parodontium

thumb|right|210px|Parodontium-kudoksia Parodontium eli hampaan vieruskudos kiinnittää hampaan leukaluuhun, suojaa hammasta ja osallistuu puolustusreaktioihin mikrobeja vastaan. Parodontiumin kudoksia ovat ien, parodontaaliligamentti (kiinnittää hampaan leukaluuhun), juurisementti (hampaan juuren pintaa peittää ohut kerros juurisementtiä) ja alveoliluu (ympäröi hampaan juurta). Terve ien parodontiumin kohdalla on kiinteä, vaaleanpunainen ja kiinnittyy tiukasti hampaaseen kiinni, eikä vuoda verta. Normaali ientasku on syvyydeltään 1-3 mm. == Patologia == Parodontaalisairaudet ovat plakkibakteereiden aiheuttamia tulehduksia. Hampaisiin kiinnittyvästä plakista on viljelty kaikkiaan yli 500 erilaista bakteeria. Parodontiittibakteereja ovat muun muassa Actinobacter actinomycetemcomitans, Prevotella nigrescens ja Porphyromonas gingivalis. Plakkibakteeriston määrä, laatu, ihmisen elintavat ja tottumukset, sekä perinnöllisyys säätelevät taudin kulkua. Bakteerit kasvavat hampaan ja ikenen liitosalueella. Liitosepiteeli pystyy torjumaan kohtuullisen määrän bakteereita, mutta kun bakteereiden määrä kasvaa tietyn kynnysarvon yli alkaa liitosepiteeli pettää. Liitosepiteelin pettäessä bakteerit pääsevät tunkeutumaan ikenen alle, tilaa kutsutaan ientaskuksi. Ientaskussa plakki kerää mineraaleja syljestä ja tällöin alkaa muodostua hammaskiveä. Hammaskivi taas tarjoaa kiinnitysalustan uusille bakteereille. ===Tukikudostulehdus=== Hampaan tukikudostulehdus eli parodontiitti on hammasta ympäröivien kudosten tulehdus. Ientulehduksen eli gingiviitin pitkittyessä syntyy krooninen ientulehdus, jossa tulehdus leviää ikenen alle ja tällöin kyseessä on parodontiitti. Tukikudostulehdus todetaan ientaskumittauksen yhteydessä ientaskumittarilla (syventyneitä, verta vuotavia ientaskuja) ja radiologisesti (horisontaalista ja/tai vertikaalista alveoliluukatoa). Parodontiitin esiaste on gingiviitti, joka on vielä hoidettavissa hyvällä suuhygienialla. Puolustusvasteen laskiessa elimistö puolustautuu bakteereita vastaan kudostuholla. Kudostuho rajoittuu hampaan läheisyyteen, koska elimistön tärkein tavoite on pitää tulehdus paikallisena. Kiinnityssäikeitä ja alveoliluuta alkaa asteittain häviämään: ientaskut syvenevät, hammasvälit laajenevat, hampaat saattavat heilua tai hampaita jopa joudutaan poistamaan menetetyn kiinnityksen vuoksi. Parodontiitin tuhoama kudostuho ei koskaan palaa ennalleen. Hoitamaton parodontaali-infektio voi olla riskitekijä ihmisen yleisterveydelle, koska joidenkin tutkimusten mukaan parodontaalisairaudet voivat lisätä riskiä sairastua sydän- tai aivoinfarktiin ja ateroskleroosiin. Huonossa hoitotasapainossa oleva diabetes ylläpitää elimistössä matala- asteista tulehdusta, joka komplisoi parodontiumin tulehduksia. Vastaavasti hyvin hoidettu parodontium voi parantaa elimistön glykeemistä kontrollia, erityisesti tyypin 2 diabeetikoilla. ==Lähteet== == Aiheesta muualla == * http://jultika.oulu.fi/Record/isbn978-951-42-9925-4 Periodontal infection and obesity—results of a population-based survey *Terveyskirjasto: Sisko Honkala, Suun bakteerit, 15.9.2009 Luokka:Suu
Human Genome Project

Human Genome Project eli HGP-hanke on pääosin amerikkalaisrahoitteinen ihmisen geeniperimää kartoittava hanke, joka perustettiin vuonna 1990 ja valmistui 2003. Tietojen analysointi jatkuu yhä. Hankkeen oletettiin vievän aikaa ainakin 15 vuotta, mutta se saatiin valmiiksi oletettua aiemmin johtuen nopeasta teknisestä kehityksestä. Hankkeen tavoitteiksi määriteltiin ihmisen kaikkien noin 20 000–25 000 geenin tunnistaminen ja koko 3 x 109 emäsparin mittaisen DNA:n sekvensointi. Hankkeen piirissä toimivat tutkijat ryhmittyivät koko maailman kattavaksi tutkijaorganisaatioksi. Hanketta kutsuttiin lyhennenimellä HUGO eli Human Genome Organisation.Human Genome Project Information Hgp-info ==Sekvenssin valmistuminen== Ensimmäisenä raakaversion ihmisen DNA-sekvenssistä sai aikaan yksityinen yritys nimeltä Celera Genomics. HGP-hanke sai valmiiksi oman sekvenssinsä muutama kuukausi Celeran ilmoituksen jälkeen. ==Nykytilanne== Tällä hetkellä kuka tahansa voi vapaasti ladata koko ihmisen DNA-sekvenssin omalle tietokoneelleen. Minkä tahansa eliön DNA- sekvenssin sisältämä informaatiomäärä on kuitenkin valtava. Voi sanoa että Human Genome Project on edelleen vasta alkutekijöissään. Sekvenssin selville saaminen on varsin helppoa verrattuna siihen, että kyettäisiin ymmärtämään, miten DNA:n sisältämät geenit toimivat. Tämä olisi varsin työlästä ilman tietokoneita, ja uusi poikkitieteellinen tieteenala bioinformatiikka yrittääkin matemaattisten mallien ja tietokoneiden avulla ratkaista mm. geenien toimintaa. ==Lähteet== *Human Genome Project Information *Helena Kääriäinen: Terveyttä genomitutkimuksesta? Tieteellisten seurain valtuuskunta, 2009. Arkistokopio Internet archiven palvelimella. === Viitteet === ==Aiheesta muualla== *HGP-seuranta * Luokka:Genomiikka
Balkanisointi

Balkanisointi tai balkanisoituminen on geopoliittinen käsite, jolla tarkoitetaan sekasortoisen alueen tai valtion hajottamista pienempiin toisilleen usein vihamieliseen osiin. Alueilla esiintyy usein hajaannusta, väkivaltaa, uskonnollista suvaitsemattomuutta ja etnisiä puhdistuksia. Alun perin sanonnalla viitattiin Balkanin niemimaan sekasortoiseen tilaan 1900-luvun alussa, jolloin Osmanien valtakuntaan kuuluneet alueet hajosivat tai hajotettiin pieniksi itsenäisiksi valtioiksi. Sana tuli uudelleen ajankohtaiseksi Jugoslavian hajoamista 1990-luvulla seuranneissa sisällissodissa. ==Aiheesta muualla== *Kosovo ja balkanisoitumisen historia *Jukka Korpelan määritelmä *Merriam-Websterin määritelmä Luokka:Poliittiset käsitteet
Pulpa

Pulpa eli hammasydin (pulpa dentis) on hammasluun eli dentiinin sisällä oleva, erikoistunutta sidekudosta sisältävä ontelo, jossa kulkevat hammasta hermottavat hermot sekä ravintoaineita tuovat verisuonet.http://www.solunetti.fi/fi/histologia/pulpa/ Hampaassa voi olla useita juurikanavia, joiden sisällä oleva pulpa juurihoitoa tehtäessä poistetaan. ==Lähteet== Luokka:Suu Luokka:Hampaat
Jäykkä akseli

Jäykkä akseli on ajoneuvon akseli, jossa pyörät on yhdistetty toisiinsa jäykällä akselikotelolla, jonka sisällä on vetoakselit ja tasauspyörästö. Etuvetoisessa autossa jäykän taka-akselin muodostaa tavallisesti ontto palkki tai putki. Jäykän akselin ominaisuuksiin kuuluu, että pyörien asento (kallistuma) tienpintaan nähden ei muutu joustoliikkeen aikana, mutta toisen pyörän joustoliike vaikuttaa myös toiseen pyörään. Siten jäykkä akseli on kohtalaisen hyvä ratkaisu sileillä tienpinnoilla mutta ongelmallinen kuoppaisilla teillä, varsinkin kun takavetoisessa autossa jäykkä taka-akseli on huomattavan raskas, mikä vaikeuttaa takapyörien mahdollisuuksia säilyttää otteensa tienpinnasta. ==Lähteet== * Huolla, korjaa, säästä - Jokamiehen autokirja. Valitut Palat, 1979. Luokka:Auton rakenne
António Ramalho Eanes

António dos Santos Ramalho Eanes (s. 25. tammikuuta 1935) on portugalilainen upseeri ja poliitikko. Hän oli maansa presidentti 1976–1986. Hän teki pitkän sotilasuran siirtomaasodissa, ja toimi Angolassa vallankumouksen aikana. Palattuaan Portugaliin hänet nimitettiin television johtoon. Hänet valittiin presidentiksi 1976 ja uudelleen 1980 helmikuuhun 1986 asti. Virkakautensa jälkeen hän johti Partido Renovador Democráticoa, kunnes erosi 1987. == Lähteet == Luokka:Portugalin presidentit Luokka:Vuonna 1935 syntyneet Luokka:Elävät henkilöt
Root (tietotekniikka)

Root () on tietotekniikassa * Unixin ja siihen pohjautuvien käyttöjärjestelmien pääkäyttäjä, eli oikeuksiltaan vahvin käyttäjä * tiedostojärjestelmän perustaso (myös juurihakemisto, päähakemisto). Molempien merkitysten taustalla on hierarkia eli puurakenne, jossa muut elementit perustuvat juureen tai ovat sen synnyttämiä. Graafisesti esitettäessä rakennepuu usein kuvataan ylösalaisin, niin että juurihakemisto on ylhäällä ja muut tasot haarautuvat siitä alaspäin. Toinen yleinen tapa hahmottaa rakennepuuta on sijoittaa juurihakemisto vasemmalle, jolloin muut tasot haarautuvat ensisijaisesti oikealle. Luokka:Tietotekniikka
Alkeisvarsikko

Alkeisvarsikko eli protallio on sanikkaisilla esiintyvä suvullisen polven yksilö, joka tuottaa uuden suvuttoman polven yksilön hedelmöityksen kautta. Toisin kuin suvuttoman polven yksilöt, jollaisina sanikkaisten ryhmään kuuluvat edustajat tavallisesti nähdään, ovat alkeisvarsikot muutamien millimetrien kokoisia ja hyvin vaikeasti havaittavia. Saniaisilla alkeisvarsikko on yhden solukerroksen paksuinen, herttamaisenmuotoinen lehtivihreällinen levy, joka kiinnittyy alustaansa juurtumahapsillaan. Se on pehmeä ja verrattain lyhytikäinen. Siittiö- ja munapesäkkeet sijaitsevat alkeisvarsikon alapinnalla. Kosteuden turvin siimalliset siittiöt uivat pesäkkeistään munapesäkkeiden luokse ja lopulta niiden kaulamaisen putken sisään, jonka pohjalla olevan munasolun yksi niistä hedelmöittää. Hedelmöittyneestä munasolusta alkaa kasvaa suvuttoman polven yksilö, varsinainen saniainen, ja tarpeettomaksi jäänyt alkeisvarsikko lakastuu pian pois. Kortteiden myös lyhytikäiset alkeisvarsikot koostuvat useasta liuskasta. Lieoilla sukupolvenvuorotteluun liittyvä lisääntyminen on varsin hidasta, sillä itiöiden itäminen alkeisvarsikoiksi kestää useita vuosia ja itse alkeisvarsikon kehittyminen sukukypsäksi jopa 15 vuotta, jonka aikana kasvin arvellaan olevan riippuvainen sienirihmojen tarjoamasta ravinnosta. Siksi liekojen leviäminen tapahtuu pääasiassa maata pitkin suikertamalla. Mähkillä itiöt ovat eriytyneet iso- ja pikkuitiöiksi, joista edellisistä kasvavat naaraspuoliset ja jälkimmäisistä koiraspuoliset alkeisvarsikot. Ne ovat kuitenkin surkastuneet siinä määrin, että jäävät kokonaan itiön sisään. == Lähteet == * Jahns: Sanikkaiset, Sammalet, Jäkälät; Otava 2001 Luokka:Sanikkaiset Luokka:Kasviorganologia
Direct Rendering Infrastructure

Direct Rendering Infrastructure (DRI) on X-ikkunointijärjestelmän liityntärajapinta, jonka kautta käyttäjätason ohjelmistot voivat kommunikoida suoraan grafiikkasuorittimen kanssa ohittaen X-palvelimen. DRI:n päätarkoitus on OpenGL:n laitteistokiihdytys Mesa 3D:n kanssa. DRI voi käyttää Linux-ytimen Direct Rendering Manager -rajapintaa. DRI-rajapintaa käyttävä sovellus ohittaa X-palvelimen kokonaan. == Historia == DRI:n kehityksen aloittivat Jens Owen ja Kevin E. Martin Precision Insight -yhtiöstä, jota osittain rahoittivat Red Hat ja Silicon Graphics. Myöhemmin VA Linux Systems hankki Precision Insightin ja DRI:n ylläpidosta vastasi tämän jälkeen Tungsten Graphics. DRI-tuki lisättiin XFree86 versioon 4.0. Vuonna 2007 Kristian Høgsberg aloitti työn DRI2:n parissa. Vuonna 2012 seuraavan version "DRI-Next" kehitystyö alkoi. DRI3:n määrittely julkaistiin vuonna 2013. == Lähteet == == Aiheesta muualla == * sourceforge.net: Introduction to the Direct Rendering Infrastructure * sourceforge.net: Mesa 3D and Direct Rendering Infrastructure wiki Luokka:Ohjelmointirajapinnat
Tervajoki (Vahviala)

Tervajoki eli Bolšoje Pole () on maaseututaajama Tienhaaran kunnassa Leningradin alueen Viipurin piiriissä Venäjällä. Se sijaitsee Viipurista noin 15 km länteen, Suomeen johtavan valtatien pohjoispuolella, Viipurinlahteen laskevan Tervajoen varrella noin kilometrin päässä joen suulta. ==Historia== Ennen sotia Suomeen kuuluessaan Tervajoki oli Vahvialan kunnan eteläosassa sijainnut kylä. Tervajoella sijaitsi Tervasaaren puutavarasatama. Satama oli 1930-luvulle tultaessa ruopattu niin syväksi, että isotkin valtamerilaivat pystyivät sinne saapumaan. Tervajoen kartano oli perustettu jo Ruotsin vallan aikana 1600-luvulla.Luovutetun Etelä-Karjalan pitäjät Venäjän keisarikunnan aikana Tervajoella toimi rautaruukki vuosina 1789–1809.Tietoaineistot/Suomen kaivosteollisuus Nykyisen venäläisen nimensä paikkakunta sai Neuvostoliitossa 1948. 2000-luvulle tultaessa Tervajoki oli Venäjällä oman kylähallintoalueensa keskus, kunnes Tienhaaran ja Tervajoen kylähallintoalueet yhdistyivät Tienhaaran maalaiskunnaksi 2006. == Lähteet == Luokka:Vahvialan kylät Luokka:Tienhaara
FC Ajax Lasnamäe

FC Ajax Lasnamäe on jalkapalloseura Lasnamäen kaupunginosasta, Tallinnasta, Virosta. Seura perustettiin vuonna 1993 nimellä FC Ajax Estel Tallinn. Nykyisen nimensä se otti käyttöön vuonna 2005. Seuran miesten edustusjoukkue nousi kaudeksi 2006 Viron pääsarjaan Meistriliigaan, missä se säilyi kahden kauden ajan ennen putoamistaan takaisin Esiliigaan kaudeksi 2008. Kauden 2011 päätteeksi seura putosi Esiliigasta Viron kolmannelle sarjatasolle. Erilaisissa juniorisarjoissa seuralla on kaikkiaan 11 joukkuetta. == Ajax Lasnamäen menestys kausittain == Kausi Sarjataso Sijoitus Maaliero Pisteet 2001 III 5 41 2002 III 1 +106 60 2003* II 4 +24 44 2004* II 6 0 32 2005 II 3 +80 77 2006 I 8 -69 25 2007 I 10 -139 5 2008 II 9 -122 30 2009 II 4 +22 64 2010 II 3 +33 69 2011 II 10 -181 4 *nimellä FCA Estel Tallinn ==Aiheesta muualla== * Virallinen sivu * FC Ajax Soccernet.ee -sivustolla Ajax Lasnamäe Ajax Lasnamäe
Tallari

Tallari on Kaustisella Kansantaiteenkeskuksessa päämajaansa pitävä Suomen ensimmäinen ja ainoa valtionavun piiriin kuuluva kansanmusiikkiyhtye. Tallari perustettiin vuonna 1986 Kansanmusiikkisäätiön, Yleisradion, Kaustisen kunnan ja Opetusministeriön yhteistyön hedelmänä. Tallari on saanut nimensä kuortanelaisen viulupelimannin Elias Tallarin mukaan. Yhtyeen pitkäaikaisena pysyneen alkuperäiskokoonpanon muodostivat kansanmusiikin esittämisen, tutkimuksen ja koulutuksen parissa jo sukupolven mittaisen työrupeaman tehneet muusikot Ritva Talvitie (viulu, jouhikko, laulu ja 2-rivinen haitari), Antti Hosioja (haitarit ja kontrabasso), Risto Hotakainen (viulu, mandoliini, nyckelharpa, jouhikko ja laulu) ja Timo Valo (harmoni ja kontrabasso). Yhtyeen alkuperäiskokoonpanoon valittiin kaikkiaan 14:stä hakijasta edellä mainittujen lisäksi Arto Järvelä (viulu), Hannu Lehtoranta (kansanomaiset puhaltimet) ja Anna-Kaisa Liedes (kanteleet). Lisäksi vakituisina avustajina yhtyeen alkutaipaleella toimi Leena Joutsenlahti (puupuhaltimet). Myöhemmin yhtyeen jäsenten lukumäärä ja kokoonpano on vaihdellut, ja Tallarissa ovat vuosien mittaan vaikuttaneet mm. Tellu Turkka, Liisa Matveinen, Anita Lehtola-Tollin, Pauliina Kumpulainen ja Arto Anttila. Yhtye koki sukupolvenvaihdoksen keväällä 2019 viimeisen alkuperäisjäsenen Ritva Talvitien jäätyä eläkkeelle 32 vuoden Tallari-uran jälkeen. Vuosina 2013 ja 2014 yhtyeeseen liittyneiden Katri Haukilahden (viulu, avainviulu, laulu) ja Sampo Korvan (multi- instrumentalisti) seuraan valittiin kaksivuotiskaudeksi muusikot Arto Järvelä ja Esko Järvelä. Tallari esittää suomalaista kansanmusiikkia sen kaikissa ilmenemismuodoissa. Ohjelmasta löytyy erilaisia produktioita, omia sävellyksiä, läpileikkauksia historiallisen ja tämän päivän kansanmusiikin ilmiöistä, mestaripelimannien ja -laulajien ohjelmistoja ja tyylejä havainnollistavia konserttikokonaisuuksia ja soivia kansansoitinesittelyjä. Ohjelmakirjoon kuuluvat myös kirkkokonsertit, häämusiikki, ohjelmamusiikki erilaisiin perhejuhliin, sekä vanhaa tanssimusiikkia. Tallari toimii myös kansanmusiikin kouluttajana Ala-Könni-opistossa, Kaustisen musiikkilukiossa, Keski-Pohjanmaan konservatoriossa ja ammattikorkeakoulussa sekä yhteistyössä Suomen Kansanmusiikkiliiton ja muiden alan yhteisöjen kanssa. Tallari on julkaissut satoja kappaleita kattavan kokoelman suomalaista kansanmusiikkia ja omia sävellyksiä äänitteinä, videoina ja Yleisradion kantanauhoina. ==Katso myös== *Kaustinen *Kaustinen Folk Music Festival == Aiheesta muualla == * Tallari Luokka:Suomalaiset kansanmusiikkiyhtyeet
Hilpas Sulin

Hilpas Sulin (27. syyskuuta 1934 Hämeenlinna – 13. tammikuuta 2025) oli suomalainen jääkiekkoilija ja jääkiekkovalmentaja. Sulin oli merkittävä vaikuttaja HPK:n jääkiekkoilussa. Hämeenlinnassa hän teki pitkän uran sekä pelaajana että valmentajana. Sulin pelasi SM-sarjassa vuosien 1949–1960 välissä 87 ottelua pistesaldolla 28+22. HPK:n päävalmentajana Sulin toimi Suomensarjassa vuodet 1968–1975 ja I divisioonassa 1978–1981. Sulin toimi myös monissa tehtävissä Suomen Jääkiekkoliitossa. Hän valmensi ikäkausimaajoukkueita 1974–1987. Sulin luotsasi 18-vuotiaiden maajoukkueen EM- hopealle 1983. Lisäksi hän oli vuoden Jääkiekkoliiton Hämeen kouluttajana sekä yhdeksän vuotta Jääkiekkoliiton koulutusleirien vastuullisena kouluttajana. 1990-luvulla Sulin toimi melko aktiivisesti ottelukommentaattorina Radio Jannen selostamissa HPK:n otteluissa. ==Saavutukset ja palkinnot== *1 SM- pronssi pelaajana *Suomen Jääkiekkoleijona #150 ==Lähteet== * *Sulinin tiedot Jääkiekkomuseon sivulla ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1934 syntyneet Luokka:Vuonna 2025 kuolleet
Algebrallinen lukuteoria

Algebrallinen lukuteoria on lukuteorian osa-alue, joka tutkii algebrallisia lukuja. Nämä luvut ovat rationaalikertoimisen polynomiyhtälön juurten muodostama joukko. Algebrallinen lukukunta on rationaalilukujen äärellinen (ja siten algebrallinen) kuntalaajennus. Näissä kunnissa alkioita kutsutaan algebrallisiksi luvuiksi. Algebralliset kokonaisluvut käyttäytyvät jossain määrin kokonaislukujen tapaan, mutta esimerkiksi tekijöihinjako ei ole algebrallisten lukujen kohdalla yksikäsitteistä. Algebrallinen lukuteoria jakaantuu esimerkiksi Galois'n teorian, ryhmien kohomologiaan, luokkakuntateoriaan, ryhmien esitysteoriaan ja L-funktioihin. Moni lukuteorian ongelman tutkiminen helpottuu kun lausekkeista otetaan jakojäännös modulo p, missä p on alkuluku. Tällöin ongelmaa voidaan tutkia äärellisissä kunnissa. Tätä prosessia kutsutaan lokalisoinniksi ja lokalisoinnin avulla saadaan määriteltyä p-adiset luvut. Lokalisointi ja p-adiset luvut ovat tärkeä algebrallisen lukuteorian osa-alue. Luokka:Seulonnan keskeiset artikkelit
Xabi Alonso

Xabier ”Xabi” Alonso Olano (s. 25. marraskuuta 1981 Tolosa, Guipúzcoan maakunta, Espanja) on espanjalainen uransa lopettanut jalkapalloilija ja nykyinen valmentaja. Pelaajana hän edusti Real Sociedadia, Eibaria, Liverpoolia, Real Madridia ja Bayern Münchenia. Hänen pelipaikkansa oli keskikentän keskustassa. Hänestä tuli Bayer Leverkusenin päävalmentaja kesken Bundesliiga-kauden 2022-2023. Myös Alonson veli Mikel Alonso on jalkapalloilija. Isä Periko Alonso pelasi aikanaan muun muassa Real Sociedadissa ja Barcelonassa. == Ura == Alonson kasvattajaseura on Antiguoko, jossa hän pelasi juniorina yhdeksän kauden ajan joukkuetoverinaan muun muassa Mikel Arteta. Kaudeksi 1999–2000 hän siirtyi Espanjan korkeimmalla sarjatasolla Primera Divisiónissa pelanneeseen Real Sociedadiin. Hän nousi saman kauden aikana reservijoukkueen kautta seuran edustusjoukkueeseen, jossa hän teki ensiesiintymisensä 1. joulukuuta 1999 Copa del Reyn ottelussa Logroñésia vastaan. Kauden 2000–2001 alkupuoliskon Alonso pelasi lainalla Segunda Divisiónin Eibarissa. Palattuaan Real Sociedadiin tammikuussa 2001 walesilaisvalmentaja John Toshack teki tuolloin 19-vuotiaasta Alonsosta välittömästi putoamiskurimuksessa olleen joukkueen kapteenin. Joukkue pelastui putoamiselta ja sijoittui kahta kautta myöhemmin sarjassa toiseksi, joka oli sen paras sijoitus sitten 1980-luvun alun mestaruuksien. Espanjalainen jalkapallolehti Don Balón valitsi Alonson kauden parhaaksi kotimaiseksi pelaajaksi. Kesällä 2004 juuri englantilaisseura Liverpoolin päävalmentajaksi nimitetty Rafael Benítez hankki Alonson joukkueeseensa 10,5 miljoonalla punnalla. Alonso saavutti pian paikan Benítezin ykkösmiehistössä. Hän oli avauskokoonpanossa Liverpoolin voittaessa Mestarien liigan vuonna 2005 ja FA Cupin vuonna 2006. Elokuussa 2009 Liverpool ja Real Madrid sopivat Alonson siirtymisestä espanjalaisseuraan 30 miljoonalla eurolla. Hän teki seuran kanssa viisivuotisen sopimuksen. Alonso ansaitsi vuodessa 4,5 miljoonaa euroa. === Maajoukkue === Alonso oli myös Espanjan maajoukkueen runkopelaajia. Hän pelasi ensimmäisen maaottelunsa 21-vuotiaana 30. huhtikuuta 2003 Espanjan voittaessa Ecuadorin ystävyysottelussa maalein 4–0. Hän kuului joukkueen kokoonpanoon vuoden 2006 ja 2010 MM-kilpailuissa, joista jälkimmäisessä Espanja voitti mestaruuden. Lisäksi hän pelasi vuoden 2004 ja 2008 EM- kilpailuissa, joista jälkimmäisessä Espanja voitti mestaruuden. == Saavutukset == Seurajoukkue * Mestarien liiga: 2005, 2014 * UEFA Super Cup: 2005 * FA Cup: 2006 * FA Community Shield: 2006 * La Liga: 2012 Maajoukkue * Euroopan- mestaruus: 2008, 2012 * Maailmanmestaruus: 2010 == Lähteet == == Aiheesta muualla == * Xabi Alonso Football Database -sivustolla Luokka:Baskijalkapalloilijat Luokka:Espanjalaiset jalkapalloilijat Luokka:Jalkapallon maailmanmestarit Luokka:Vuonna 1981 syntyneet Luokka:Elävät henkilöt Luokka:Jalkapallon Euroopan mestarit Luokka:Seulonnan keskeiset artikkelit
Kansantaiteenkeskus

Kansantaiteenkeskus on Kaustisella toimiva tapahtuma- ja kulttuurikeskus sekä konserttitalo. Julkisien ja yksityisten juhlien ja tilaisuuksien, monialaisten konserttien ja esitysten, sekä kokousten ja seminaarien järjestämisen lisäksi keskuksessa esitellään kansanomaista suomalaista ja muuta kulttuuria. Talo toimii kansainvälisenä esittely-, tiedotus-, koulutus-, tallennus- ja tutkimuskeskuksena. Vakituisia toimijoita ovat talon oman konsertti- ja tapahtumatuotannon lisäksi Kansanmusiikki-instituutti, Näppärit, Suomen Kansansoitinmuseo, Kaustinen Folk Music Festivalin järjestävä Pro Kaustinen, sekä kunnallinen elokuvateatteri Kino Kansantaiteenkeskus. Kaikenlaisissa tilaisuuksissa palvelee Kansantaiteenkeskuksen oma tilauskahvila/ravintola Fiuli. Kansantaiteenkeskuksen uudisrakennuksen peruskivi muurattiin 1996, ja se valmistui seuraavana vuonna. Talo on kookas: neliöitä on 3 500 , juhla-, toimisto- ja kokoustiloja runsaasti ja kallion sisään louhitussa Kaustinen- salissa nousevan katsomon istumapaikat 372 hengelle. Rakennuksen on suunnitellut arkkitehti Rainer Mahlamäki. Kaustisen kansantaiteenkeskus on itsenäinen kiinteistöosakeyhtiö jonka osakkeista suurimman osan omistaa Kaustisen kunta. Lisäksi kiinteistöyhtiössä on osakkaina muutamia pienosakkaita. ==Kaustinen-sali== Rakennuksen Kaustinen-sali on peruskallion sisään louhittu 372 hengen konserttisali. Salista on sanottu, että se toteuttaa kaustislaisen kansanmusiikkimesenaatin Santeri Isokankaan haaveen ”Kaustisella vielä kivetkin soivat”. Salissa esitetään ympäri vuoden Kansantaiteenkeskuksen omia sekä vierailevien toimijoiden konsertti- teatteri- ja tapahtumatuotantoja, vuosittain kansanmusiikkijuhlien ja kamarimusiikkiviikon konsertteja, jokakeväinen Kaustisen musiikkilukion musikaali, Näppäreiden konsertteja, sekä syys-, talvi- ja kevätkaudella Kino Kansantaiteenkeskuksen elokuvanäytöksiä. ==Lähteet== ==Aiheesta muualla== *Kansantaiteenkeskuksen verkkosivut *Lipputoimisto: Kaustinen-salin tapahtumat *Kaustinen Folk Music Festivalin verkkosivut *YLE: Kaustisen kansantaiteenkeskus lamautui sisäisistä riidoista *YLE: Kansantaiteenkeskus kaipaa kipeästi remonttirahaa *Kino Kansantaiteenkeskus – Kaustisen kunta Luokka:Kaustisen nähtävyydet Luokka:Kaustisen rakennukset ja rakennelmat Luokka:Rainer Mahlamäen suunnittelemat rakennukset Luokka:Suomalainen kansanmusiikki Luokka:Suomen konserttitalot
The Man Who Sold the World

The Man Who Sold the World on David Bowien albumi, joka julkaistiin Mercury Records -merkillä Yhdysvalloissa marraskuussa 1970 ja Britanniassa huhtikuussa 1971. Koska Bowie vietti aikaa albumin nauhoitusten aikana uuden vaimonsa Angien kanssa, suuren osan kappaleista sovittivat kitaristi Mick Ronson ja basisti-tuottaja Tony Visconti. Albumi on äänimaailmaltaan huomattavasti raskaampi kuin Bowien edellinen albumi Space Oddity. Ilmestyttyään albumin menestys jäi heikoksi. Paria vuotta myöhemmin, Bowien tehtyä läpimurtonsa, se nousi listoille Britanniassa. Nimikappaleesta "The Man Who Sold the World" on tehnyt cover-version muun muassa grungeyhtye Nirvana. ==Erilaiset kansikuvat== Albumin brittiläisen version kannessa Bowie on pitkällään pukeutuneena leninkiin. Tämä oli varhainen osoitus hänen kiinnostuksestaan hyödyntää androgyynistä ulkonäköään. Alkuperäisessä Yhdysvaltojen julkaisussa on erilainen, sarjakuvamainen kansi. Sarjakuvakansi oli alkuperäinen idea levyn kanneksi ja Yhdysvalloissa oli jo ehditty aloittaa niiden painaminen. "Mekkokansi" ei siis ehtinyt Amerikan painoksiin. Vuoden 1972 RCA:n uudelleenjulkaisussa on Ziggy Stardustin mustavalkoinen kuva. Saksan liittotasavallassa albumi julkaistiin alun perin pyöreällä kannella. == Kappaleet == *Kaikki kappaleet ovat David Bowien säveltämiä ja sanoittamia. A-puoli # # # # B-puoli # * # # # # ===Vuoden 1990 uusintapainoksen bonuskappaleet (Rykodisc)=== # * # # # == Kokoonpano == * David Bowie – laulu, kitara * Mick Ronson – kitara * Tony Visconti – bassokitara * Mick Woodmansey – rummut * Ralph Mace – syntetisaattori ==Arvostelut== *Allmusic: http://www.allmusic.com/album/r2479 *Pitchfork: 8,5/10https://pitchfork.com/reviews/albums/21066-five-years-1969-1973/ == Lähteet == Man Who Sold the World, The Man Who Sold the World, The
JK Narva Trans

Jalgpalliklubi Narva Trans, myös Trans Narva tai FC Narva Trans on jalkapalloseura Narvasta, Virosta. Seuran miesten edustusjoukkue pelaa maan pääsarjassa Meistriliigassa. Seura perustettiin vuonna 1979 nimellä Avtomobilist Narva. 1980-luvulla se tunnettiin nimellä Autobaas Narva. ==Saavutuksia== * Viron cupin voitto vuonna: 2001, 2019, 2023 * Viron cupin toinen sija vuonna: 1994 == Narva Transin menestys kausittain == Kausi Sarja Sijoitus Maaliero Pisteet 1992 I 7 -19 4 92/93 I 6 +17 24 93/94 I 4 +34 30 94/95 I 3 +14 26 95/96 I 5 +1 19 96/97 I 6 -10 17 97/98 I 5 -13 15 1998 I 4 +8 23 1999 I 4 +12 40 2000 I 5 +24 43 2001 I 4 +44 51 2002 I 4 +5 47 2003 I 4 +15 47 2004 I 4 +4 47 2005 I 3 +65 75 2006 I 2 +70 83 2007 I 4 +61 78 2008 I 3 +8 56 2009 I 3 +53 76 2010 I 3 +36 73 2011 I 3 +78 72 2012 I 4 +8 55 2013 I 7 -16 36 ==Aiheesta muualla== * Virallinen sivu * Joukkue Soccernet.ee -sivustolla Luokka:Narva Trans Narva
FC Warrior Valga

FC Warrior Valga on jalkapalloseura Tallinnasta, Virosta. Seuran miesten edustusjoukkue pelaa maan viidenneksi korkeimmalla sarjatasolla III liigassa. Seura perustettiin vuonna 1997 nimellä FC Valga Valgan kaupungissa, mutta muutti sittemmin Tallinnaan. Nykyisen nimensä se otti käyttöön kaudeksi 2006. ==Menestys kausittain== Kausi Sarjataso Sija Maaliero Pisteet 1992 III* 4 -13 0 1998 II 4 +3 19 1999 II 4 -25 35 2000 I 8 -83 8 2001 II 2 +23 51 2002 II 1 +66 79 2003 I 7 -38 17 2004 I 7 -50 17 2005 I 8 -40 28 2006 I 10 -94 11 2007 II 7 -1 44 2008 II ==Aiheesta muualla== * FC Warrior Valga Soccernet.ee -sivustolla Warrior Valga Warrior Valga
Viljandi JK Tulevik

Viljandi JK Tulevik on jalkapalloseura Viljandista, Virosta. Seuran miesten edustusjoukkue pelaa maan kolmanneksi korkeimmalla sarjatasolla, II liigassa. Seura perustettiin vuonna 1912 nimellä Viljandi FK. Vuonna 1991 se käytti nimeä Viljandi JK ja vuodesta 1992 lähtien nykyistä nimeään. Joukkueen suurimmat saavutukset ovat kaksi finaalipaikkaa Viron cupissa, vuosina 1999 ja 2000. Vuonna 2006 joukkue sijoittui sarjassa toiseksi viimeiseksi ja joutui putoamiskarsintaan Tallinnan Kalevia vastaan, jolle se lopulta hävisi vierasmaalisäännöllä. Se kuitenkin säilytti paikkansa pääsarjassa kun Maag ja Tammeka yhdistyivät JK Maak Tammekaksi ja jätti liigaan yhden paikan vapaaksi. == Seuran menestys kausittain == Kausi Sarjataso Sijoitus Maaliero Pisteet 92/93 I 12 -64 7 93/94 II 8 +6 19 94/95 II 5 +11 19 95/96 II 6 -6 19 96/97 II 5 -6 20 97/98 I 3 +1 20 1998 I 5 -10 18 1999 I 2 23 53 2000 I 4 +11 45 2001 I 5 +4 39 2002 I 5 -1 36 2003 I 5 -12 30 2004 I 6 -23 25 2005 I 5 -2 47 2006 I 9 -45 20 2007 I ==Aiheesta muualla== * Virallinen sivu * JK Tulevik Soccernet.ee -sivustolla Viljandi JK Tulevik
Angervo

Angervo on useiden eri kasvisukujen ja niihin kuuluvien lajien nimen osa sekä sukunimi: __NOTOC__ == Kasvit == === Ruusukasvit === Ruusukasvien heimossa angervolajeja on ainakin seuraavissa seitsemässä suvussa: * heisiangervot (Physocarpus) * mesiangervot eli tuoksuangervot (Filipendula) * nukka-angervot (Holodiscus) * pensasangervot (Spiraea) * perhoangervot (Gillenia) * pihlaja- angervot (Sorbaria) * töyhtöangervot (Aruncus) === Rikkokasvit === Rikkokasvien heimossa angervolajeja on ainakin seuraavissa neljässä suvussa: * jaloangervot (Astilbe) * kilpiangervot (Astilboides) * vaahtera-angervot (Mukdenia) * valeangervot (Rodgersia) == Sukunimi == * Ari Angervo (s. 1944), viulisti, kapellimestari ja musiikkipedagogi, Juho Angervon poika * Dagi Angervo (1904–1991), näyttelijä * Hannele Segerstam o.s. Angervo (s. 1943), viulisti * Heljä Angervo-Karttunen (1940–2019), oopperalaulaja * Juho Angervo (1904–1965), säätieteilijä ja säveltäjä, Willie Angervon poika * Kyösti Angervo (1907–1992), professori * Olavi Angervo (s. 2003), lapsinäyttelijä * Piippa Heliö-Angervo (1902–1984), lausuntataiteilija ja musiikinopettaja * Sointu Angervo (s. 1941), näyttelijä, ohjaaja ja teatterinjohtaja, Juho Angervon tytär * Tauno Angervo (1908–2001), pankki- ja vakuutusalan toimija * Willie Angervo (1875–1938), lääkäri, kirjailija ja teosofi
Martin Clunes

Alexander Martin Clunes (s. 28. marraskuuta 1961, Wimbledon, Suur-Lontoo) on englantilainen näyttelijä, joka on esiintynyt useissa brittiläisissä komediasarjoissa. Parhaiten hänet tunnetaan sarjoista Doc Martin ja Huonosti käyttäytyvät miehet. Vuodesta 2004 Clunes on näytellyt pääosaa vaimonsa Philippa Braithwaiten tuottamassa sarjassa Doc Martin. Sarjaa on esitetty yli 70 maassa, ja sen suosio on tehnyt avioparista miljonäärejä.Boniface, Susie: Martin Clunes is raking in a fortune from overseas Doc Martin operations, Daily Mirror 8.9.2013, viitattu 16.3.2015. He asuvat hevostilalla Dorsetissa, ja Clunes on toiminut The British Horse Societyn johtajana.Parker, Olivia: Martin Clunes: the 'Clunatics' still love Doc Martin, The Telegraph 23.1.2015, viitattu 16.3.2015. ==Televisiosarjoja== * Doctor Who (Doctor Who, 1983) – Lon * Kyllä Jeeves hoitaa (Jeeves and Wooster, 1990–1993) – Cyril "Barmy" Fotheringay Phipps * Komisario Morse (Inspector Morse, 1992) – James Balcombe * Have I Got News for You (1994–) – säännöllisesti vieraileva puheenjohtaja. * Huonosti käyttäytyvät miehet (Men Behaving Badly, 1992–1999) – Gary Strang * William & Mary (William and Mary, 2003–) – William Shawcross * Doc Martin (Doc Martin, 2004– ) – Tohtori Martin Ellingham * Murhaajajahti (Manhunt, 2018) – Etsivä Colin Sutton ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1961 syntyneet Luokka:Elävät henkilöt
Aleksei Vasko

Aleksei Vasko (s. 13. helmikuuta 1988) on virolainen jalkapalloilija, pelipaikaltaan maalivahti. Hän pelaa kasvattajaseurassaan tallinnalaisessa Lasnamäen Ajaxin joukkueessa pääsarjassa Meistriliigassa. Hän on kuulunut myös Viron poikamaajoukkueisiin. Vasko on 182 senttimetriä pitkä ja painaa 74 kilogrammaa. Luokka:Virolaiset jalkapallomaalivahdit Luokka:Vuonna 1988 syntyneet Luokka:Elävät henkilöt
Pekka Lyyski

Pekka Lyyski (s. 26. heinäkuuta 1953 Kokkola) on suomalainen entinen jalkapallovalmentaja. Hän toimi neljätoista kautta IFK Mariehamnin päävalmentajana 2002–2015, nostaen joukkueen Kakkosesta Veikkausliigaan asti ja vakiinnuttaen sen paikan pääsarjatasolla. Lyyskin poika Jani Lyyski on entinen ammattijalkapalloilija, joka pelasi pitkään IFK Mariehamnissa. ==Ura== Lyyski aloitti IFK Mariehamnin päävalmentajana 2002. Hän nosti joukkueen kahdessa vuodessa Kakkosesta Veikkausliigaan, saavuttaen perättäiset sarjanousut 2003 ja 2004. Hänet valittiin myös Ahvenanmaan vuoden valmentajaksi molempina vuosina. Kaudella 2013 Lyyskistä tuli Euroopan kolmanneksi pisimpään yhtäjaksoisesti samassa joukkueessa toiminut päävalmentaja, kun Thomas Schaaf jätti tehtävänsä Werder Bremenissä. Syyskuussa 2015 Lyyski johdatti IFK Mariehamnin sen seurahistorian ensimmäiseen cup-mestaruuteen, kun joukkue voitti Suomen Cupin loppuottelussa FC Inter Turun 2–1. Lokakuussa 2015 hän ilmoitti lopettavansa valmennusuransa kauden päätteeksi.Pitkä tie päätökseen – Pekka Lyyski jättää Grönvittin ==Saavutukset== * Nousu Ykköseen 2003 * Nousu Veikkausliigaan 2004 * Vuoden jalkapallovalmentaja 2013 * Suomen Cup 2015 ==Lähteet== ==Aiheesta muualla== * Liigaikkuna: Pekka Lyyski, IFK Mariehamn Luokka:Suomalaiset jalkapallovalmentajat Luokka:Veikkausliigan legendat Luokka:Vuonna 1953 syntyneet Luokka:Elävät henkilöt
Liddlen oireyhtymä

Liddlen oireyhtymä on harvinainen aineenvaihduntaan vaikuttava perinnöllinen sairaus. Liddle johtuu yhden geenin virheestä ja aiheuttaa jo nuorella iällä vakavia komplikaatioita. Liddle johtuu joko perimästä tai mutaatiosta. Geenivirhe on autosomissa dominantisti periytyvä. Liddlen oireyhtymä siis periytyy 50 % todennäköisyydellä ja sukupuolesta riippumatta. Mutaatio johtaa munuaisten distaalisen kokoojaputken ENaC-kanavien liian voimakkaaseen toimintaan, josta seuraa natriumionien takaisinimeytyminen verenkiertoon. Natriumionien takaisin imeytymisen vastapainoksi tubulukseen erittyy kalium- ja vetyioneja. ==Oireet== Helpoimmin havaittavat oireet ovat sekundaarisia: kohonnut verenpaine ja sydänoireet. Verikokeissa Liddle-potilaalla on tyypillisesti havaittavissa huomattava hypokalemia, hypoaldosteronismi ja hyporeninismi. Alhainen kaliumtaso aiheuttaa helposti takykardiaa, joka on pahassa tapauksessa hengenvaarallinen tila. Natriumionien voimakas takaisinimeytyminen ilmenee korkeana verenpaineena. Aldosteronin ja reniinin alentunut määrä on seurausta korkeasta verenpaineesta ja natriumin pitoisuudesta veressä. ==Hoito== Suomessa Liddleä hoidetaan amiloridi- lääkityksellä, ja lääkehoidon vaste on ollut hyvä. Amiloridi on kaliumia säästävä diureetti, jonka saamiseksi tarvitaan Lääkelaitokselta erityislupa, koska yhdelläkään pelkästään amiloridiin perustuvalla lääkkeellä ei ole tuontilupaa Suomeen. Lääkehoidolla ei kuitenkaan ole kuratiivista vaikutusta, vaan hoito on oireenmukaista. ==Katso myös== *Verenpainetauti ==Lähteet== ==Aiheesta muualla== *Tekes - Perintönä sydäntauti *OMIM - Liddle Syndrome Luokka:Aineenvaihduntasairaudet Luokka:Perinnölliset sairaudet Luokka:Oireyhtymät
Janne Hyppönen

Janne Hyppönen (s. 14. syyskuuta 1970 Vehkalahti) on suomalainen jalkapallovalmentaja ja entinen pelaaja. Hän on toiminut Suomen korkeimmalla sarjatasolla Veikkausliigassa FC KooTeePeen ja MyPan valmentajana. Pelaajana Hyppönen pelasi parhaimmillaan Veikkausliigassa Kotkan TP:ssä kausina 1999 ja 2000. Pelipaikaltaan hän oli hyökkääjä. Hän teki 2 maalia kaudella 1999.http://www.rsssf.com/tablesf/fin99.html Hyppönen toimi Veikkausliigassa pelanneen FC KooTeePeen päävalmentajana kauden 2003 lopulta kauteen 2006. FC KooTeePee saavutti liigassa hänen valmennuskaudellaan 81 ottelussa 26 voittoa, 19 tasapeliä ja 36 tappiota. Kaudella 2007 Hyppönen toimi Veikkausliigassa MyPan kakkosvalmentajana ja juniorien valmennuspäällikkönä ja siirtyi päävalmentajaksi loppukaudella Ilkka Mäkelän jätettyä tehtävänsä. Hän jatkoi päävalmentajana myös kaudella 2008 tavoitteena mitalikantaan palaaminen, mutta sai potkut tehtävistään 24. syyskuuta 2008.MyPa antoi kenkää Hyppöselle Osasyy oli joukkueen heikko menestys, mutta Hyppösen ja joukkueen johdon välillä oli myös sopimusristiriitoja.MyPa antoi päävalmentajalle potkut Tapausta puitiin helmikuussa 2010 Kymenlaakson käräjäoikeudessa, joka katsoi MyPan päättäneen Hyppösen työsopimuksen perusteettomasti. Seura määrättiin maksamaan Hyppöselle korvauksia ja oikeudenkäyntikuluja yli 50 000 euron edestä. MyPa valitti tuomiosta hovioikeuteen, mutta Kouvolan hovioikeus piti voimassa käräjäoikeuden antaman tuomion. Kaudella 2010 Hyppönen siirtyi takaisin FC KooTeePeen valmentajaksi Ykköseen, jossa hän jatkoi myös kausilla 2011 ja 2012. ==Lähteet== ==Aiheesta muualla== * Liigaikkuna: Janne Hyppönen, FC KooTeePee Luokka:Suomalaiset jalkapallovalmentajat Luokka:Suomalaiset jalkapalloilijat Luokka:Vuonna 1970 syntyneet Luokka:Elävät henkilöt
Teemu Turunen (jalkapalloilija)

Teemu Turunen (s. 19. tammikuuta 1986 Kuopio) on entinen suomalainen jalkapalloilija, joka oli pelipaikaltaan keskikenttäpelaaja. Turunen pelasi Veikkausliigassa viisi kautta ja edusti myös Suomen nuorisomaajoukkueita. Turusen isä Jari Turunen pelasi Mestaruussarjaa Kuopion Palloseurassa ja hänen vuotta nuorempi veljensä Tuomo Turunen pelasi Suomen ja Ruotsin pääsarjoissa. == Ura == Turunen debytoi Veikkausliigassa KooTeePeen edustusmiehistössä kaudella 2004. Ennen siirtymistään KooTeePeehen hän oli pelannut Kotkan Jäntevässä, Haminan Pallo-Kissoissa ja Kotkan Työväen Palloilijoissa. Turunen kävi useasti testeissä ulkomailla. Hän oli esimerkiksi Norjassa Tromsøssä ja Italiassa Piacenzassa, mutta näistä kumpikaan ei tarjonnut sopimusta. Tromsøn ja Piacenzan lisäksi Turunen kävi harjoittelemassa Udinesen, Rangersin ja Heerenveenin joukkueissa. Udinese olisi tarjonnut sopimustakin, mutta tuolloin Turunen päätti jäädä vielä Suomeen. Kaudeksi 2007 Turunen siirtyi kahden vuoden sopimuksella Turkuun Interin joukkueeseen.Teemu Turunen Interin pelintekijäksi Kaudella 2008 hän jäi kuitenkin suhteellisen vähälle peliajalle ja niinpä hän siirtyi heinäkuussa takaisin KooTeePeehen.Teemu Turunen jättää Interin Kaudeksi 2009 Turunen siirtyi norjalaisen Sogndalin joukkueeseen Norjan toiseksi korkeimmalla sarjatasolla.Teemu Turunen siirtyy kauden jälkeen Norjaan Hän jäi Sogndalissakin vähälle peliajalle, joten Turusen sopimus purettiin kesäkuussa. Heinäkuussa hän puolestaan liittyi Ruotsin Superettanin Falkenbergin riveihin Teemu Turunen siirtyy Falkenbergiin Falkenbergissä Turunen kärsi loukkaantumisesta ja hän pelasi vain yhdessä ottelussa. Teemu Turunen på väg tillbaka Loukkaantumisen jälkeen Turunen palasi loppukaudella 2010 Ykkösen FC KooTeePeen joukkueeseen FC KooTeePee vahvisti rivejään . Seuraavaksi kaudeksi hän puolestaan siirtyi vuoden sopimuksella saman sarjan FC Lahteen, joka nousi kauden päätteeksi Veikkausliigaan. Turuselle kauden 2011 kattava sopimus Hän pelasi Lahdessa 19 ottelussa ja teki kuusi maalia. http://palloverkko.palloliitto.fi/Live/stats/PlayerDetails.aspx?playerID=2514215 Turunen joutui lopettamaan pelaajauransa polven rustovamman vuoksi. Tämän jälkeen hän on toiminut pelaaja-agenttina muun muassa veljelleen. Turusen agentti Turunen: HJK olisi kiinnostava vaihtoehto Turunen opiskelee oikeustiedettä Helsingin yliopistossa.Twentyfour Management == Lähteet == == Aiheesta muualla == * Turusen esittely FC KooTeePeen sivuilla * Turunen Veikkausliigan sivuilla Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Metal Machine Music

Metal Machine Music on vuonna 1975 julkaistu Lou Reedin albumi. Alun perin sen julkaisi RCA Records kahdella LP-levyllä. Sen on uudelleenjulkaissut yhdellä CD:llä BMG vuonna 1998 ja Buddah Records vuonna 2000. Metal Machine Musicia on pidetty vaihtoehtoisesti joko vitsinä, pelkästään levytyssopimuksen täyttämiseksi tehtynä roskana tai varhaisena esimerkkinä nykyaikaisesta noise- musiikista. Lou Reedin mukaan albumi käsittää yksinomaan kitaran kiertoääntä toistettuna eri nopeuksilla. Reed nauhoitti teoksen neliraitanauhurilla New Yorkin asunnossaan. Alkuperäisessä julkaisussa jokainen raita käsitti yhden puolen LP-levystä. Raitojen 1–3 kestoksi oli ilmoitettu 16:01 ja neljännen raidan, joka toisti viimeistä uraa loputtomasti "16:01 or ∞". ==Kappaleet== # # # # Luokka:Vuoden 1975 albumit Luokka:Lou Reedin albumit